cyanic-selkie/wikianc huggingface dataset:
Μέση Ανατολή
Θρησκεία
μικρογραφία|Το Ισλάμ είναι η μεγαλύτερη θρησκεία στη Μέση Ανατολή. Εδώ, οι Μουσουλμάνοι είναι [[Προσβολή|κατάκοιτος κατά τη διάρκεια της προσευχής σε ένα τζαμί.]] Η Μέση Ανατολή είναι πολύ διαφορετική ως προς τη θρησκεία, ενώ πολλές σημαντικές θρησκείες προέρχονται από αυτή. Το Ισλάμ είναι η μεγαλύτερη θρησκεία στη Μέση Ανατολή, ενώ αξιόλογο αριθμό ακολούθων έχει ο Ιουδαϊσμός και ο Χριστιανισμός. Οι Χριστιανοί αντιπροσωπεύουν το 40,5% του πληθυσμού του Λιβάνου, όπου ο Πρόεδρος του Λιβάνου, το ήμισυ του υπουργικού συμβουλίου και το ήμισυ του Κοινοβουλίου είναι Χριστιανοί. Υπάρχουν επίσης σημαντικές μειονοτικές θρησκείες όπως η πίστη Μπαχάι, ο Γιαρσανισμός, ο Γιαζιδισμός, ο Ζωροαστριανισμός, ο Μανδαϊσμός, ο Δρουζισμός και ο Σαμπακισμός. Στην αρχαιότητα επικρατούσαν Μεσοποταμικές θρησκείες, Χαναναϊκές θρησκείες, ο Μανιχαϊσμός, ο Μιθραϊσμός και διάφορες μονοθεϊστικές γνωστικιστικές αιρέσεις.
Γλώσσες
Οι έξι σημαντικότερες γλώσσες της Μέσης Ανατολής είναι η Αραβική, η Περσική, η Τουρκική, η Κουρδική, η Εβραϊκή και η Ελληνική γλώσσα. Τα αραβικά και τα εβραϊκά ανήκουν στην αφροασιατική γλωσσική οικογένεια. Τα περσικά, τα κουρδικά και τα ελληνικά ανήκουν στην ινδοευρωπαϊκή γλωσσική οικογένεια. Η τουρκική ανήκει στην τουρκική γλωσσική οικογένεια. Περίπου 20 μειονοτικές γλώσσες ομιλούνται στη Μέση Ανατολή.
Οι αραβικές διάλεκτοι και τα αραβικά γενικότερα είναι η πιο διαδεδομένη γλώσσα στη Μέση Ανατολή, με τα Λογοτεχνικά Αραβικά να είναι επίσημη γλώσσα στις χώρες της Βόρειας Αφρικής και στις περισσότερες χώρες της Δυτικής Ασίας. Οι αραβικές διάλεκτοι ομιλούνται επίσης σε ορισμένες παρακείμενες περιοχές σε γειτονικές μη αραβόφωνες χώρες της Μέσης Ανατολής. Ανήκει στον Σημιτικό κλάδο των αφροασιατικών γλωσσών. Αρκετές σύγχρονες γλώσσες της Νότιας Αραβίας όπως τα Μεχρικά και τα Σοκοτρικά ομιλούνται σε περιοχές της Υεμένη και του Ομάν. Μια άλλη σημιτική γλώσσα, τα Αραμαϊκά και οι διάλεκτοι της, ομιλούνται κυρίως από Ασσύριους και Μανδαίους. Υπάρχει επίσης βερβερόφωνη κοινότητα στην Αίγυπτο, η οποία ομιλεί τη γλώσσα Σίβα. Είναι μια μη σημιτική αφροασιατική γλώσσα.
Η περσική είναι η δεύτερη πιο ομιλούμενη γλώσσα στη περιοχή. Ενώ ομιλείται κυρίως στο Ιράν και ορισμένες παραμεθόριες περιοχές σε γειτονικές χώρες, η χώρα είναι μία από τις μεγαλύτερες και πολυπληθέστερες της Μέσης Ανατολής και της Ασίας. Ανήκει στον ινδοϊρανικό κλάδο των Ινδοευρωπαϊκών γλωσσών. Άλλες δυτικές ιρανικές γλώσσες που ομιλούνται στην περιοχή περιλαμβάνουν την Αχωμική, τα νταϊλαμί, τα Κουρδικά, τη σεμνανική γλώσσα και τη λουρική, μεταξύ πολλών άλλων.
Η τρίτη πιο διαδεδομένη γλώσσα, η Τουρκική, με πάνω από 60 εκατομμύρια ομιλητές, περιορίζεται σε μεγάλο βαθμό στην Τουρκία, η οποία είναι επίσης μία από τις μεγαλύτερες και πολυπληθέστερες χώρες της περιοχής, αλλά είναι παρούσα σε περιοχές σε γειτονικές χώρες (π.χ. Συρία, Ιρακινοί Τουρκομάνοι). Ανήκει στις Τουρκικές γλώσσες, που πηγάζουν από την Κεντρική Ασία. Μια άλλη τουρκική γλώσσα, η αζερική, ομιλείται από περίπου 15 εκατομμύρια Αζέρους στο Ιράν και περίπου 10 εκατομμύρια Αζέρους στο Αζερμπαϊτζάν.
Η εβραϊκή είναι η επίσημη γλώσσα του Ισραήλ. Η κυριότερη μειονοτική γλώσσα είναι η αραβική, η οποία ήταν συνεπίσημη έως το 2018, ενώ από το 2018 έχει ειδικό καθεστώς. Τα εβραϊκά ομιλούνται και χρησιμοποιούνται από πάνω από το 80% του πληθυσμού του Ισραήλ, είτε ως πρώτη ή δεύτερη γλώσσα, ενώ ένα 20% μιλάει αραβικά.
Τα ελληνικά είναι μία από τις δύο επίσημες γλώσσες της Κύπρου και αποτελεί την κύρια γλώσσα της χώρας. Μικρές κοινότητες ελληνόφωνων υπάρχουν σε όλη τη Μέση Ανατολή. Μέχρι τον 20ό αιώνα υπήρχε μια πολύ μεγάλη ελληνόφωνη κοινότητα στη Μικρά Ασία (όπου ήταν η δεύτερη πιο ομιλούμενη γλώσσα εκεί, μετά την τουρκική) και την Αίγυπτο. Κατά την αρχαιότητα, Αρχαία Ελληνικά ήταν η λίνγκουα φράνκα για πολλές περιοχές της Δυτικής Μέσης Ανατολής και μέχρι τη μουσουλμανική επέκταση ομιλούταν ευρέως στην περιοχή. Μέχρι τα τέλη του 11ου αιώνα, ήταν επίσης η κύρια ομιλούμενη γλώσσα στη Μικρά Ασία. Μετά από αυτή τη χρονική περίοδο αντικαταστάθηκε σταδιακά από την τουρκική γλώσσα καθώς οι Τούρκοι επεκτάθηκαν και οι ντόπιοι Έλληνες εξισλαμίστηκαν και εκτουρκίστηκαν, ειδικά στο εσωτερικό της Μικράς Ασίας.
Τα αγγλικά είναι μία από τις επίσημες γλώσσες των βρετανικών βάσεων του Ακρωτηρίου και της Δεκέλειας. Διδάσκεται και χρησιμοποιείται ως δεύτερη γλώσσα, ιδιαίτερα μεταξύ της μεσαίας και της ανώτερης τάξεις, σε χώρες όπως η Αίγυπτος, η Ιορδανία, το Ιράν, το Κουρδιστάν, το Ιράκ, το Κατάρ, το Μπαχρέιν, τα Ηνωμένα Αραβικά Εμιράτα και το Κουβέιτ. Είναι επίσης κύρια γλώσσα σε ορισμένα Εμιράτα των Ηνωμένων Αραβικών Εμιράτων. Λόγω της σταθερής μετανάστευσης Εβραίων από αγγλόφωνες χώρες στο Ισραήλ περίπου 200.000 άτομα μιλούν τα αγγλικά ως μητρική γλώσσα και είναι δεύτερη γλώσσα των περισσότερων κατοίκων.
Υπάρχουν επίσης ομιλητές της αρμενικής στην περιοχή, διασκορπισμένοι στην Τουρκία, τον Λίβανο και αλλού. Μέχρι τον 20ό αιώνα αποτελούσαν πλειοψηφία σε πολλά μέρη της ανατολικής Τουρκίας. Η γεωργιανή γλώσσα ομιλείται από τη γεωργιανή διασπορά.
Η ρωσική γλώσσα ομιλείται από ένα μεγάλο μέρος του Ισραηλινού πληθυσμού, λόγω της μετανάστευση στα τέλη της δεκαετίας του 1990. Η ρωσική σήμερα είναι η τρίτη γλώσσα του Ισραήλ αν και δεν έχει επίσημο καθεστώς. Τη μιλούν ως μητρική γλώσσα πάνω από 1 εκατομμύριο μετανάστες από την πρώην Σοβιετική Ένωση, και περίπου 25.000 κάτοικοι χωρών της πρώην ΕΣΣΔ (κυρίως από Ρωσία και Ουκρανία) εβραϊκής καταγωγής μεταναστεύουν στη χώρα κάθε χρόνο. Υπάρχουν ραδιοφωνικοί σταθμοί, τηλεοπτικά κανάλια στα ρωσικά και πολλές πινακίδες στο Ισραήλ, πέρα από τα εβραϊκά και τα αραβικά, περιλαμβάνουν και την αντίστοιχη μετάφραση του αναγραφόμενου κειμένου στα ρωσικά και αγγλικά. Τα κιρκασσιανά ομιλούνται επίσης από τη διασπορά στην περιοχή και από σχεδόν όλους τους Κιρκάσιους στο Ισραήλ που μιλούν εβραϊκά και αγγλικά επίσης. Η μεγαλύτερη ρουμανόφωνη κοινότητα στη Μέση Ανατολή βρίσκεται στο Ισραήλ, ενώ το 1995 υπήρχαν περίπου 250.000 ομιλητές της ρουμανικής σ ένα πληθυσμό 5,5 εκατομμυρίων ατόμων τότε, δηλαδή το 5% περίπου των κατοίκων ήταν ρουμανόφωνοι.
Τα βεγγαλικά, τα χίντι και τα ούρντου ομιλούνται ευρέως από κοινότητες μεταναστών σε πολλές χώρες της Μέσης Ανατολής, όπως η Σαουδική Αραβία (όπου το 20-25% του πληθυσμού προέρχεται από τις χώρες της Νότιας Ασίας), τα Ηνωμένα Αραβικά Εμιράτα (όπου το 50-55% του πληθυσμού προέρχεται από τις χώρες της Νότιας Ασίας) και το Κατάρ, που έχουν μεγάλο αριθμό Πακιστανών, Μπαγκλαντεσιανών και Ινδών μεταναστών.
Οικονομία
μικρογραφία|Χάρτης των αγωγών [[Πετρέλαιο|πετρελαίου και αερίου στη Μέση Ανατολή]] Το μέσο ετήσιο εισόδημα μεταξύ των χωρών της Μέσης Ανατολής χαρακτηρίζεται από μεγάλη ανισότητα. Υπάρχουν πολύ φτωχά έθνη όπως η λωρίδα της Γάζας και η Υεμένη και πολύ πλούσια έθνη όπως το Κατάρ και τα ΗΑΕ, και εύπορα έθνη όπως το Ισραήλ, η Κύπρος, το Μπαχρέιν και η Σαουδική Αραβία, καθώς και κράτη μεσαίου εισοδήματος όπως η Τουρκία και το Ιράν. Συνολικά, το 2007, σύμφωνα με το CIA World Factbook, όλα τα έθνη στη Μέση Ανατολή διατηρούν θετικό ρυθμό οικονομικής ανάπτυξης.
Σύμφωνα με τους Παγκόσμιους Οικονομικούς Δείκτες της Παγκόσμιας Τράπεζας οι οποίοι δημοσιεύθηκαν την 1η Ιουλίου 2009, οι τρεις μεγαλύτερες οικονομίες της Μέσης Ανατολής το 2008 ήταν η Τουρκία (με ΑΕΠ 794.228.000.000), η Σαουδική Αραβία (με ΑΕΠ 467.601.000.000 δολαρίων) και το Ιράν (με ΑΕΠ 385.143.000.000 δολαρίων). Όσον αφορά το ονομαστικό κατά κεφαλήν ΑΕΠ, οι χώρες με την υψηλότερη κατάταξη είναι το Κατάρ (93.204 δολάρια), τα ΗΑΕ (55.028 δολάρια), το Κουβέιτ (45.920 δολάρια) και η Κύπρος (32.745 δολάρια). Η Τουρκία (με ΑΕΠ σε ΙΑΔ ύψους 1.028.897.000.000 δολαρίων), το Ιράν (με ΑΕΠ σε ΙΑΔ ύψους 839.438.000.000 δολαρίων) και η Σαουδική Αραβία (με ΑΕΠ σε ΙΑΔ ύψους 589.531.000.000 δολαρίων) είχαν τις μεγαλύτερες οικονομίες με βάση το ΑΕΠ-ΙΑΔ. Όσον αφορά το κατά κεφαλήν εισόδημα σε ΙΑΔ, οι χώρες με την υψηλότερη κατάταξη είναι το Κατάρ (86.008 δολάρια), το Κουβέιτ (39.915 δολάρια), τα ΗΑΕ (38.894 δολάρια), το Μπαχρέιν (34.662 δολάρια) και η Κύπρος (29.853 δολάρια). Η φτωχότερη χώρα στη Μέση Ανατολή, όσον αφορά το κατά κεφαλήν εισόδημα εκφρασμένο σε ΙΑΔ, είναι η αυτόνομη Παλαιστινιακή Αρχή της Γάζας και η Δυτική Όχθη (1.100 δολάρια), γεγονός που προκαλείται από τον ισραηλινό αποκλεισμό και άλλες αιτίες.
Η οικονομική δομή των εθνών της Μέσης Ανατολής διαφέρει τόσο πολύ ανά χώρα όπως και το ετήσιο μέσο εισόδημα. Υπάρχουν έθνη τα οποία εξαρτώνται οικονομικά σε μεγάλο βαθμό από την εξαγωγή πετρελαίου και πετρελαιοειδών (όπως η Σαουδική Αραβία, τα ΗΑΕ και το Κουβέιτ), ενώ άλλα κράτη έχουν μια πολυμορφική και διαφοροποιημένη οικονομία (όπως η Κύπρος, το Ισραήλ, η Τουρκία και η Αίγυπτος). Η Μέση Ανατολή παράγει πετρέλαιο, παράγωγα πετρελαίου, γεωργικά και κτηνοτροφικά προϊόντα (βοοειδή, γαλακτοκομικά προϊόντα), βαμβάκι, κλωστοϋφαντουργικά προϊόντα, δερμάτινα προϊόντα, χειρουργικά εργαλεία, αμυντικό εξοπλισμό (όπλα, πυρομαχικά, τεθωρακισμένα οχήματα, υποβρύχια, μαχητικά αεροσκάφη, μη επανδρωμένα εναέρια οχήματα και πυραύλους). Ο τραπεζικός τομέας είναι σημαντικός τομέας της οικονομίας κάποιων χωρών της Μέσης Ανατολής, ιδιαίτερα στην περίπτωση των ΗΑΕ και του Μπαχρέιν. Η Κύπρος διαθέτει οικονομία βασισμένη στις υπηρεσίες.
Η ανεργία είναι ένα πρόβλημα που μαστίζει πολλές χώρες της Μέσης Ανατολής και της Βόρειας Αφρικής. Το πρόβλημα είναι πιο έντονο στους νέους ηλικίας 15-29 ετών, την ηλικιακή ομάδα που αποτελεί το 30% του συνολικού πληθυσμού της περιοχής. Το 2005, σύμφωνα με τη Διεθνής Οργάνωση Εργασίας, το ποσοστό ανεργίας στη Μέση Ανατολή ήταν 13,2%. Στους νέους φτάνει ακόμα και το 25%, στο Μαρόκο είναι 37% και στη Συρία είναι ακόμη υψηλότερο, φτάνοντας το 73%.
Κλιματική αλλαγή
μικρογραφία|Χάρτης της Μέσης Ανατολής σύμφωνα με την κλιματική ταξινόμηση Κέππεν Η Κλιματική αλλαγή στη Μέση Ανατολή και τη Βόρεια Αφρική αναφέρεται στις αλλαγές του κλίματος στη Μέση Ανατολή και τη Βόρεια Αφρική και τις επακόλουθες στρατηγικές αντίδρασης, προσαρμογής και μετριασμού των επιπτώσεων της στις χώρες της περιοχής. Το 2018, η περιοχή της Μέσης Ανατολής και της Βόρειας Αφρικής εξέπεμπε το 8,7% των παγκόσμιων εκπομπών αερίων του θερμοκηπίου παρά το γεγονός ότι αποτελεί μόνο το 6% του παγκόσμιου πληθυσμού. Οι εκπομπές αυτές προέρχονται κυρίως από τον τομέα της ενέργειας, αναπόσπαστο στοιχείο πολλών οικονομιών της Μέσης Ανατολής και της Βόρειας Αφρικής λόγω των εκτεταμένων κοιτασμάτων πετρελαίου και φυσικού αερίου που βρίσκονται στην περιοχή. μικρογραφία|Χάρτης της προβλεπόμενης [[Κλιματική ταξινόμηση Κέππεν|κλιματικής ταξινόμησης Κέππεν για τη Βόρεια Αφρική το 2071-2100.]] Η κλιματική αλλαγή είναι μια από τις μεγαλύτερες παγκόσμιες προκλήσεις του 21ου αιώνα σύμφωνα με τον ΟΗΕ, την Παγκόσμια Τράπεζα και τον Παγκόσμιο Οργανισμό Υγείας. Η κλιματική αλλαγή αυτή τη στιγμή έχει πρωτοφανή επίδραση στα φυσικά συστήματα της Γης. Μεταξύ άλλων προκαλεί απότομες αλλαγές στη θερμοκρασία και της στάθμης της θάλασσας, μετατοπίζοντας τα μοτίβα των βροχοπτώσεων και αυξάνει τη συχνότητα και την ένταση των ακραίων καιρικών φαινομένων, όπως προσδιορίζεται από τη Διακυβερνητική Επιτροπή για την αλλαγή του κλίματος. Η περιοχή της Μέσης Ανατολής και της Βόρειας Αφρικής είναι ιδιαίτερα ευάλωτη σε τέτοιες επιπτώσεις της κλιματικής αλλαγής λόγω του άγονου και ημιάνυδρου περιβάλλοντος της, αντιμετωπίζοντας κλιματολογικές προκλήσεις (λίγες βροχοπτώσεις, υψηλές θερμοκρασίες και ξηρά, άγονα εδάφη). Κατά τη διακυβερνητική επιτροπή για την κλιματική αλλαγή αυτές οι συνέπειες και προκλήσεις θα ενταθούν εντός του 21ου αιώνα. Αν οι εκπομπές αερίων θερμοκηπίου δεν μειωθούν σημαντικά, τμήμα της Μέσης Ανατολής και της Βόρειας Αφρικής κινδυνεύει να γίνει ακατοίκητο πριν από το έτος 2100.
Αντίδραση παρεμβολής
Αντίδραση παρεμβολής ονομάζεται κάθε χημική αντίδραση στην οποία τουλάχιστον ένα τμήμα ενός χημικού είδους διασπά ένα χημικό δεσμό και παρεμβάλλεται ανάμεσα στα άτομα που μετείχαν στο χημικό δεσμό. Για παράδειγμα:
Ο όρος «αντίδραση παρεμβολής» αναφέρεται στο αποτέλεσμα της χημικής αντίδρασης και δεν ασχολείται με το μηχανισμό με τον οποίο πραγματοποιείται. Οι αντιδράσεις παρεμβολής παρατηρήθηκαν στην οργανική, στην ανόργανη και στην οργανομεταλλική χημεία. Στις περιπτώσεις που δεσμός στον οποίο παρεμβάλλεται το χημικό είδος (ή τμήμα του) είναι δεσμός μετάλλου - συναρμοτή, σε σύμπλοκο συναρμογής, οι αντιδράσεις παρεμβολής είναι οργανομεταλλικές στη φύση τους και περιλαμβάνουν δεσμό ανάμεσα σε (άτομο ή ιόν) μεταβατικού μετάλλου και σε άτομο άνθρακα ή υδρογόνου. Συνήθως ο όρος «αντίδραση παρεμβολής» αναφέρεται στις περιπτώσεις που ο αριθμός συναρμογής και η βαθμίδα οξείδωσης παραμένουν αμετάβλητοι. Όταν η αντίδραση αυτού του είδους είναι αντιστρέψιμη, η αντίστροφη αντίδραση ονομάζεται «αντίδραση αποβολής», ενίοτε και «αντίδραση απόσπασης».
Υπάρχουν δυο συνηθισμένες γεωμετρίες παρεμβολής, (1) και (2), όπως εικονίζονται παρά πάνω. Επιπρόσθετα, το παρεμβαλλόμενο τμήμα ή μόριο μπορεί να δρα ως πυρηνόφιλο ή ως ηλεκτρονιόφιλο ως προς το μεταλλικό σύμπλοκο.
Οργανική χημεία
Αντιδράσεις ομολόγωσης, όπως η αντίδραση ομολόγωσης του εστέρα Κοβάλσκι, παρέχουν απλά παραδείγματα της διεργασίας παρεμβολής στην οργανική σύνθεση. Στην αντίδραση Αρντ-Αϊστέρτ, μια ομάδα μεθυλένιου παρεμβάλλεται σε δεσμό καρβοξυλίου - άνθρακα καρβοξυλικού οξέος, σχηματίζοντας το επόμενο οξύ της ομόλογης σειράς.
Αναφορές και σημειώσεις
Κατηγορία:Είδη χημικών αντιδράσεων
Μεταβολική οδός
Στην βιοχημεία η μεταβολική οδός είναι μια συνδεδεμένη σειρά χημικών αντιδράσεων που εμφανίζεται σε ένα κύτταρο. Τα αντιδραστήρια, τα προϊόντα και τα ενδιάμεσα μιας ενζυματικής αντίδρασης είναι γνωστά ως μεταβολίτες, τα οποία τροποποιούνται από μια αλληλουχία χημικών αντιδράσεων καταλυόμενα από ένζυμα. Στις περισσότερες περιπτώσεις μεταβολικής οδού, το προϊόν ενός ενζύμου δρα ως υπόστρωμα για το επόμενο. Ωστόσο, τα παραπροϊόντα θεωρούνται απόβλητα και αφαιρούνται από το κύτταρο. Αυτά τα ένζυμα απαιτούν συχνά διατροφικά μέταλλα, βιταμίνες και άλλους για να λειτουργήσουν. Διαφορετικές μεταβολικές οδοί λειτουργούν με βάση τη θέση εντός ενός ευκαρυωτικού κυττάρου και τη σημασία της οδού στο δεδομένο διαμέρισμα του κυττάρου. Για παράδειγμα, η αλυσίδα μεταφοράς ηλεκτρονίων (electron transport chain) και η οξειδωτική φωσφορυλίωση (oxidative phosphorylation) λαμβάνουν χώρα στη μιτοχονδριακή μεμβράνη. Αντιθέτως, η γλυκόλυση και η οδός φωσφορικής πεντόζης (pentose phosphate pathway), καθώς και η Σύνθεση λιπαρού οξέος (Fatty acid synthesis) συμβαίνουν όλα στο κυτταρόλυμμα (cytosol) ενός κυττάρου.
Υπάρχουν δύο τύποι μεταβολικών οδών που χαρακτηρίζονται από την ικανότητά τους είτε να συνθέτουν μόρια με τη χρήση ενέργειας (αναβολική διαδρομή), είτε να διασπώνται σύνθετα μόρια και να απελευθερώνουν ενέργεια στη διαδικασία του (καταβολισμού). Οι δύο οδοί αλληλοσυμπληρώνονται στο ότι η ενέργεια που απελευθερώνεται από τη μία καταναλώνεται από την άλλη. Η διαδικασία αποικοδόμησης μιας καταβολικής οδού παρέχει την απαιτούμενη ενέργεια για τη διεξαγωγή της βιοσύνθεσης μιας αναβολικής οδού. Εκτός από τις δύο διαφορετικές μεταβολικές οδούς υπάρχει η αμφιβολική (amphibolic) οδός, η οποία μπορεί να είναι είτε καταβολική είτε αναβολική με βάση την ανάγκη ή τη διαθεσιμότητα ενέργειας.
Οι οδοί απαιτούνται για τη διατήρηση της ομοιόστασης σε έναν οργανισμό και η ροή των μεταβολιτών μέσω μιας οδού ρυθμίζεται ανάλογα με τις ανάγκες του κυττάρου και τη διαθεσιμότητα του υποστρώματος. Το τελικό προϊόν μιας οδού μπορεί να χρησιμοποιηθεί αμέσως, για να ξεκινήσει μια άλλη μεταβολική οδός ή να αποθηκευτεί για μελλοντική χρήση. Ο μεταβολισμός ενός κυττάρου αποτελείται από ένα περίπλοκο μεταβολικό δίκτυο (metabolic network) διασυνδεδεμένων οδών που επιτρέπουν τη σύνθεση και τη διάσπαση των μορίων (αναβολισμός και καταβολισμός).
Επισκόπηση
Κάθε μεταβολική οδός αποτελείται από μια σειρά βιοχημικών αντιδράσεων που συνδέονται από τα ενδιάμεσα τους: τα προϊόντα μίας αντίδρασης είναι τα υποστρώματα για επακόλουθες αντιδράσεις και ούτω καθεξής. Οι μεταβολικές οδοί συχνά θεωρούνται ότι ρέουν προς μία κατεύθυνση. Αν και όλες οι χημικές αντιδράσεις είναι τεχνικά αναστρέψιμες, οι συνθήκες στο κύτταρο είναι συχνά τέτοιες που είναι θερμοδυναμικά πιο ευνοϊκή ώστε η ροή να προχωρήσει σε μία κατεύθυνση μιας αντίδρασης. Για παράδειγμα, μια οδός μπορεί να είναι υπεύθυνη για τη σύνθεση ενός συγκεκριμένου αμινοξέος, αλλά η διάσπαση αυτού του αμινοξέος μπορεί να συμβεί μέσω μιας ξεχωριστής και διακριτής οδού. Ένα παράδειγμα εξαίρεσης σε αυτόν τον «κανόνα» είναι ο μεταβολισμός της γλυκόζης. Η γλυκόλυση έχει ως αποτέλεσμα τη διάσπαση της γλυκόζης, αλλά αρκετές αντιδράσεις στην οδό της γλυκόλυσης είναι αναστρέψιμες και συμμετέχουν στην εκ νέου σύνθεση της γλυκόζης (γλυκονεογένεση).
Καταβολική οδός (καταβολισμός)
Μια καταβολική οδός είναι μια σειρά αντιδράσεων που επιφέρουν καθαρή απελευθέρωση ενέργειας με τη μορφή δεσμού φωσφορικού υψηλής ενέργειας που σχηματίζεται με τους φορείς ενέργειας διφωσφορική αδενοσίνη (ADP) και διφωσφορική γουανοσίνη (GDP) για την παραγωγή τριφωσφορικής αδενοσίνης (ATP) και τριφωσφορικής γουανοσίνης (GTP), αντίστοιχα. Η καθαρή αντίδραση είναι, επομένως, θερμοδυναμικά ευνοϊκή, γιατί οδηγεί σε χαμηλότερη ελεύθερη ενέργεια για τα τελικά προϊόντα Μια καταβολική οδός είναι ένα εξεργονικό σύστημα που παράγει χημική ενέργεια με τη μορφή ATP, GTP, NADH, NADPH, FADH2, κ.λ.π. από πηγές που περιέχουν ενέργεια όπως υδατάνθρακες, λίπη και πρωτεΐνες. Τα τελικά προϊόντα είναι συχνά διοξείδιο του άνθρακα, νερό και αμμωνία. Σε συνδυασμό με μια ενδεργονική αντίδραση του αναβολισμού, το κύτταρο μπορεί να συνθέσει νέα μακρομόρια χρησιμοποιώντας τους αρχικούς προδρόμους της αναβολικής οδού. Ένα παράδειγμα συζευγμένης αντίδρασης είναι η φωσφορυλίωση της 6-φωσφορικής φρουκτόζης για να σχηματίσει την ενδιάμεση 1,6-διφωσφορική φρουκτόζη από το ένζυμο φωσφοφρουκτοκινάση συνοδευόμενη από την υδρόλυση του ΑΤΡ στην οδό της γλυκόλυσης. Η προκύπτουσα χημική αντίδραση εντός της μεταβολικής οδού είναι εξαιρετικά ευνοϊκή θερμοδυναμικά και ως εκ τούτου, μη αναστρέψιμη στο κύτταρο.
Κυτταρική αναπνοή
Ένα βασικό σύνολο ενεργειακής παραγωγής καταβολικών οδών εμφανίζεται σε όλους τους ζωντανούς οργανισμούς σε κάποια μορφή. Αυτές οι οδοί μεταφέρουν την ενέργεια που απελευθερώνεται με διάσπαση των θρεπτικών συστατικών σε ATP και άλλα μικρά μόρια που χρησιμοποιούνται για ενέργεια (π.χ. τριφωσφορική γουανοσίνη (GTP), NADPH, FADH). Όλα τα κύτταρα μπορούν να εκτελέσουν αναερόβια αναπνοή με γλυκόλυση. Επιπλέον, οι περισσότεροι οργανισμοί μπορούν να αποδώσουν πιο αποτελεσματικά αερόβια αναπνοή μέσω του κύκλου κιτρικού οξέος και οξειδωτικής φωσφορυλίωσης. Επιπλέον, φυτά, φύκια και κυανοβακτήρια είναι σε θέση να χρησιμοποιήσουν το ηλιακό φως για να συνθέσουν αναβολικά ενώσεις από μη ζώντες ύλες με φωτοσύνθεση.
Αναβολική οδός (αναβολισμός)
Σε αντίθεση με τις καταβολικές οδούς, οι αναβολικές οδοί απαιτούν μια ενεργειακή είσοδο για την κατασκευή μακρομορίων όπως πολυπεπτίδια, νουκλεϊκά οξέα, πρωτεΐνες, πολυσακχαρίτες και λιπίδια. Η μεμονωμένη αντίδραση του αναβολισμού είναι δυσμενής σε ένα κύτταρο λόγω της θετικής ελεύθερης ενέργειας Γκιμπς (+ ΔG). Επομένως, απαιτείται εισαγωγή χημικής ενέργειας μέσω σύζευξης με εξεργονική αντίδραση. Η συζευγμένη αντίδραση της καταβολικής οδού επηρεάζει τη θερμοδυναμική της αντίδρασης μειώνοντας τη συνολική ενέργεια ενεργοποίησης μιας αναβολικής οδού και επιτρέποντας στην αντίδραση να λάβει χώρα. Διαφορετικά, μια ενδεργονική αντίδραση δεν είναι αυθόρμητη.
Η αναβολική οδός είναι βιοσυνθετική οδός, που σημαίνει ότι συνδυάζει μικρότερα μόρια για να σχηματίσει μεγαλύτερα και πιο περίπλοκα. Ένα παράδειγμα είναι η αντίστροφη οδός της γλυκόλυσης, αλλιώς γνωστή ως γλυκονεογένεση, η οποία εμφανίζεται στο ήπαρ και μερικές φορές στο νεφρό για να διατηρήσει τη σωστή συγκέντρωση γλυκόζης στο αίμα και να παρέχει στον εγκέφαλο και στους μυϊκούς ιστούς επαρκή ποσότητα γλυκόζης. Αν και η γλυκονεογένεση είναι παρόμοια με την αντίστροφη οδό της γλυκόλυσης, περιέχει τρία ξεχωριστά ένζυμα από τη γλυκόλυση που επιτρέπουν στην οδό να εμφανιστεί αυθόρμητα. Ένα παράδειγμα της οδού για τη γλυκονεογένεση απεικονίζεται στην εικόνα με τίτλο "Μηχανισμός γλυκονεογένεσης".
Αμφίβολη (Amphibolic) οδός
Μία αμφίβολη οδός είναι αυτή που μπορεί να είναι είτε καταβολική είτε αναβολική με βάση τη διαθεσιμότητα ή την ανάγκη για ενέργεια. Το νόμισμα της ενέργειας σε ένα βιολογικό κύτταρο είναι η τριφωσφορική αδενοσίνη (ATP), η οποία αποθηκεύει την ενέργειά της στους φωσφοανυδρίτες. Η ενέργεια χρησιμοποιείται για τη διεξαγωγή της βιοσύνθεσης, τη διευκόλυνση της κίνησης και τη ρύθμιση της ενεργού μεταφοράς στο εσωτερικό του κυττάρου. Παραδείγματα αμφιβόλων οδών είναι ο κύκλος του κιτρικού οξέος και ο κύκλος του γλυοξυλικού. Αυτά τα σύνολα χημικών αντιδράσεων περιέχουν τόσο την παραγωγή ενέργειας όσο και τη χρήση οδών. Στα δεξιά υπάρχει μια απεικόνιση των αμφίβολων ιδιοτήτων του κύκλου TCA.
Η παράκαμψη της γλυοξυλικής οδού είναι μια εναλλακτική λύση στον κύκλο του τρικαρβοξυλικού οξέος (TCA), διότι ανακατευθύνει την οδό του TCA για να αποτρέψει την πλήρη οξείδωση των ενώσεων άνθρακα και να διατηρήσει τις υψηλές ενεργειακές πηγές άνθρακα ως μελλοντικές πηγές ενέργειας. Αυτή η οδός εμφανίζεται μόνο σε φυτά και βακτήρια και εξαφανίζεται απουσία μορίων γλυκόζης.
Ρύθμιση
Η ροή ολόκληρης της οδού ρυθμίζεται από τα βήματα καθορισμού του ρυθμού. Αυτά είναι τα πιο αργά βήματα σε ένα δίκτυο αντιδράσεων. Το βήμα περιορισμού του ρυθμού συμβαίνει κοντά στην αρχή της οδού και ρυθμίζεται από αναστολή ανάδρασης, η οποία τελικά ελέγχει το συνολικό ρυθμό του μονοπατιού. Η μεταβολική οδός στο κύτταρο ρυθμίζεται από ομοιοπολικές ή μη ομοιοπολικές τροποποιήσεις. Η ομοιοπολική τροποποίηση περιλαμβάνει προσθήκη ή απομάκρυνση χημικού δεσμού, ενώ μια μη ομοιοπολική τροποποίηση (επίσης γνωστή ως αλλοστερική ρύθμιση) είναι η σύνδεση του ρυθμιστή με το ένζυμο μέσω δεσμών υδρογόνου, ηλεκτροστατικών αλληλεπιδράσεων και δυνάμεων Φαν Ντερ Βάαλς.
Ο ρυθμός κύκλου εργασιών σε μια μεταβολική οδό, γνωστός επίσης ως μεταβολική ροή, ρυθμίζεται βάσει του μοντέλου στοιχειομετρικής αντίδρασης, του ρυθμού χρησιμοποίησης των μεταβολιτών και του ρυθμού μετατόπισης των μορίων στη λιπιδική διπλοστιβάδα. Οι μέθοδοι ρύθμισης βασίζονται σε πειράματα που περιλαμβάνουν επισήμανση με άνθρακα-13, το οποίο στη συνέχεια αναλύεται με φασματοσκοπία πυρηνικού μαγνητικού συντονισμού (NMR) ή αέρια χρωματογραφία-φασματομετρία μάζας (GC-MS)- παραγόμενες συνθέσεις μάζας. Οι προαναφερθείσες τεχνικές συνθέτουν μια στατιστική ερμηνεία της κατανομής μάζας σε πρωτεϊνογόνα αμινοξέα στις καταλυτικές δραστικότητες των ενζύμων σε ένα κύτταρο.
Εξωτερικοί σύνδεσμοι
Κατηγορία:Μεταβολισμός
Ακαμάρ
Με την κλασική ονομασία Ακαμάρ ονομάζεται ο ακραίος αστέρας θ του αστερισμού του Ηριδανού. Ήταν γνωστός στην αρχαιότητα και το όνομά του στ΄ αραβικά σημαίνει το τέλος του ποταμού. Βέβαια σήμερα θεωρείται ότι τη θέση του ακραίου αστέρα του ίδιου αστερισμού κατέχει ο αστέρας Αχερνάρ, επίσης λαμπρός, που βρίσκεται νοτιότερα  του Ακαμάρ, μη ορατός από την Ελλάδα.
Χαρακτηριστικά
Ο Ακαμάρ είναι ένας διπλός γίγαντας αστέρας με φαινόμενο μέγεθος 3,2, φασματικού τύπου Α3, που απέχει από τη Γη 120 έτη φωτός.
Εξωτερικοί σύνδεσμοι
Κατηγορία:Αστέρες κύριας ακολουθίας τύπου A Κατηγορία:Ηριδανός (αστερισμός) Κατηγορία:Διπλοί αστέρες
Μοκτάντ Σιφί
Ο Μοκντάντ Σιφί (مقداد سيفي, γεν. 21 Απριλίου 1940 στην Τεμπέσα) είναι Αλγερινός πολιτικός. Ο Σιφί ήταν αρχηγός της κυβέρνησης της Αλγερίας από τις 11 Απριλίου 1994 έως τις 31 Δεκεμβρίου 1995. Ήταν μέλος του Κοινοβουλίου και κάποια στιγμή σκεφτόταν να θέσει υποψηφιότητα για την Προεδρία. Ωστόσο, ο Σιφί αποσύρθηκε τον Απρίλιο του 1999 μαζί με έξι από τους επτά άλλους υποψηφίους, επιτρέποντας στον μοναδικό εναπομείναν υποψήφιο, Αμπντελαζίζ Μπουτεφλίκα, να γίνει πρόεδρος. Ο Σιφί λέγεται ότι ήταν υποστηρικτής μιας οικονομίας προσανατολισμένης στην αγορά και όχι αμνηστίας προς το Ισλαμικό Μέτωπο Σωτηρίας.
Παραπομπές
Κατηγορία:Πρωθυπουργοί της Αλγερίας
Γιάνος Άντερ
Ο Γιάνος Άντερ (János Áder, 9 Μαΐου 1959-) είναι Ούγγρος δικηγόρος και πολιτικός, Πρόεδρος της Ουγγαρίας από τις 10 Μαΐου 2012 έως τις 10 Μαΐου 2022. Υπηρέτησε νωρίτερα ως πρόεδρος της Εθνοσυνέλευσης την περίοδο 1998 - 2002. Ο Άντερ επανεξελέγη πρόεδρος το 2017.
Βιογραφία
Μεγάλωσε στην μικρή πόλη Τσόρνα της κομητείας Γκιορ-Μοσόν-Σοπρόν (Győr-Moson-Sopron). Από το 1978, σπούδασε Νομικά επί 5 χρόνια στη Σχολή Νομικών και Πολιτικών Επιστημών του Πανεπιστημίου Εέτβες Λοράντ στη Βουδαπέστη.
Εντάχθηκε στη Συμμαχία των Νεαρών Δημοκρατών (Φιντές - Fidesz) από πολύ νωρίς. Υπηρέτησε ως νομικός σύμβουλος του κόμματος. Ο Άντερ ήταν μέλος στη συζήτηση στρογγυλής τραπέζης της αντιπολίτευσης το 1989 και διαπραγματεύτηκε τον τερματισμό του μονοκομματικού καθεστώτος στην Ουγγαρία.
Στις εκλογές των ετών 1990 και 1994 ήταν επικεφαλής της προεκλογικής εκστρατείας του Fidesz. Ήταν μέλος του ουγγρικού Κοινοβουλίου (Országgyűlés) από το 1990 ως το 2009, και πρόεδρος της Εθνοσυνέλευσης της Ουγγαρίας από τις 18 Ιουνίου 1998 ως τις 15 Μαΐου 2002. Το 2011 βοήθησε στη σύνταξη προσχεδίου νόμου για την αλλαγή του ρόλου των δικαστηρίων στην Ουγγαρία, με αποτέλεσμα εγείρει θέμα ανεξαρτησίας της δικαιοσύνης η Ευρωπαϊκή Επιτροπή ενώπιον του Ευρωπαϊκού Δικαστηρίου.
Στις ευρωεκλογές του 2009 εξελέγη ευρωβουλευτής. Εργάστηκε ως αντιπρόεδρος (εξελέγη τον Ιανουάριο του 2012) της Επιτροπής του Περιβάλλοντος, Δημόσιας Υγείας και Ασφάλειας των Τροφίμων.
Πρόεδρος
Στις 16 Απριλίου 2012 ο Άντερ εξελέγη πρόεδρος της Ουγγαρίας από το Κοινοβούλιο μετά την παραίτηση του Παλ Σμιτ. Η εκλογή του έγινε στις 2 Μαΐου και έλαβε 262 θετικές και 40 αρνητικές ψήφους. Ορκίστηκε για πενταετή θητεία στις 10 Μαΐου 2012. Είναι ο πρώτος πρόεδρος που εξελέγη από τότε που τέθηκε σε ισχύ το νέο Σύνταγμα, την 1η Ιανουαρίου 2012. Υπέγραψε την αναθεώρηση του Συντάγματος στις 25 Μαρτίου 2013.
Τον Ιούνιο του 2013 ο Άντερ ζήτησε συγνώμη από το κοινοβούλιο της Σερβίας για τα εγκλήματα πολέμου της Ουγγαρίας σε βάρος των αμάχων Σέρβων στη Βοϊβοντίνα κατά το Δεύτερο Παγκόσμιο Πόλεμο. Νωρίτερα οι Σέρβοι βουλευτές με ψήφισμά τους είχαν καταδικάσει εκείνη τη σφαγή.
Στις 13 Μαρτίου 2017 ο Άντερ επανεξελέγη από το κοινοβούλιο για μια 2η πενταετή θητεία.
Οικογένεια
Είναι παντρεμένος με τη δικαστικό Ανίτα Χέρτσεγκ (Anita Herczegh). Έχουν 3 κόρες και 1 γιο. Ο πεθερός του Άντερ, Γκέζα Χέρτσεγκ (Géza Herczegh), υπήρξε δικαστής στο Διεθνές Δικαστήριο της Χάγης από το 1993 ως το 2003.
Παραπομπές
Κατηγορία:Πρόεδροι της Ουγγαρίας
Λεονέν
Ο Λεονέν και παλαιότερα εξελληνισμένα Λεονίνος (γαλλ. Léonin, Leoninus, Leonius, Leo) ήταν πιθανότατα Γάλλος συνθέτης, ο οποίος έδρασε περί τα μέσα του 12ου αιώνα. Θεωρείται ο πρώτος σημαντικός συνθέτης πολυφωνικής μουσικής και ειδικότερα συνεισφέροντας στη φόρμα του όργκανουμ, ενώ το έργο του εντάσσεται στη λεγόμενη Σχολή της Νοτρ Νταμ, ένα χαρακτηριστικό μουσικό ρεύμα του ύστερου Μεσαίωνα και ειδικότερα της ars antiqua (παλαιά τέχνη).
Τα όσα μάς είναι γνωστά για τον Λεονέν προέρχονται από τον Ανώνυμο Δ΄, έναν Άγγλο σύγχρονό του μελετητή και μουσικοθεωρητικό, ο οποίος μαθήτευσε στην Παναγία των Παρισίων, την καλλιτεχνική έδρα του συνθέτη. Τα έργα του συγκεντρώνονται σε μια μουσική ανθολογία με τίτλο Magnus Liber, η οποία περιλαμβάνει οργκάνουμ, κλαούζουλες και άλλα μουσικά έργα της περιόδου· τα έργα αυτά δεν θεωρούνται αυτοτελή, αλλά περισσότερο συμπληρωματικά ως προς τη λειτουργική μουσική της εποχής, η βάση της οποίας είναι κατά γενική παραδοχή το γρηγοριανό μέλος.
Ο Λεονέν υπήρξε επιπρόσθετα και δάσκαλος μουσικής στη Νοτρ Νταμ, με πιο γνωστό μαθητή του τον περίφημο Περοτέν. Ο τελευταίος ανέπτυξε τις μουσικές καινοτομίες του πρώτου, αναπτύσσοντας το μελλισματικό ύφος του όργκανουμ, αλλά κυρίως επινοόντας τον τρόπο πρόσθεσης επιπλέον φωνών, το λεγόμενο τριπλό (triplum) και τετραπλό (quadruplum) όργκανουμ.
Σύμφωνα, τέλος, με κάποιους μουσικολόγους, ο Λεονέν ταυτίζεται με τον Παριζιάνο ποιητή Λεόνιους, από τον οποίο ονομάζεται το Λεονιανό μέτρο, μια μορφή ποιητικής μετρικής όπου η ρίμα βρίσκεται στο κέντρο κάθε στίχου.
Εξωτερικοί σύνδεσμοι
Κατηγορία:Συνθέτες του Μεσαίωνα Κατηγορία:Γάλλοι συνθέτες
Λούζανι (Ντέρβεντα)
Το Λούζανι (σερβικά κυριλλικά: Лужани) είναι χωριό της Βοσνίας και Ερζεγοβίνης. Ευρίσκεται εντός του Δήμου της Ντέρβεντα και εντός της Σερβικής Δημοκρατίας της Βοσνίας. Σύμφωνα με τα αποτελέσματα της απογραφής του 2013, αριθμούσε 335 κατοίκους.
Εξωτερικοί Σύνδεσμοι
Κατηγορία:Οικισμοί της Ντέρβεντα Κατηγορία:Οικισμοί της Ντέρβεντα με βοσνιακή πληθυσμιακή πλειοψηφία
Ραούλ Γκονθάλεθ
Ο Ραούλ Γκονθάλεθ Μπλάνκο (ισπανικά: Raúl González Blanco, γεννήθηκε στις 27 Ιουνίου 1977), γνωστός απλά ως Ραούλ, είναι Ισπανός πρώην ποδοσφαιριστής, που αγωνιζόταν στη θέση του επιθετικού. Θεωρείται ως ένας από τους σπουδαιότερους Ισπανούς ποδοσφαριστές όλων των εποχών, ενώ παράλληλα υπήρξε και από τους κορυφαίους ποδοσφαιριστές στην ιστορία της Ρεάλ Μαδρίτης.
Βιογραφία
Γεννήθηκε στην γειτονιά Σαν Κριστομπάλ της Μαδρίτης όπου ξεκίνησε να αγωνίζεται για την τοπική ομάδα προτού τον εντοπίσει και τον εντάξει στην ομάδα νέων της, η Ατλέτικο Μαδρίτης. Έπειτα μετακινήθηκε στην ακαδημία νέων της Ρεάλ Μαδρίτης και το 1994 υπέγραψε το πρώτο του επαγγελματικό συμβόλαιο με την Ρεάλ Μαδρίτης Γ', την δεύτερη αναπληρωματική ομάδα της Ρεάλ, μετά την Ρεάλ Καστίγια. Αγωνιζόμενος συνήθως ως κεντρικός επιθετικός ήταν αποτελεσματικός ως σκόρερ αλλά και δημιουργικός στον τρόπο παιχνιδιού του, ικανός στο ψηλό παιχνίδι και εύστοχος σουτέρ και έξω από την μεγάλη περιοχή. Γρήγορα με αυτά τα προσόντα έκανε το άλμα στην πρώτη ομάδα.
Αγωνίστηκε με την Ρεάλ Μαδρίτης για 16 χρόνια (1994-2010). Είναι δεύτερος στην λίστα των σκόρερ του συλλόγου (323) και ο πρώτος σε συμμετοχές (741). Κατέκτησε έξι πρωταθλήματα Ισπανίας, τρία Τσάμπιονς Λιγκ, τέσσερα Σούπερ Καπ Ισπανίας, ένα Ευρωπαϊκό Σούπερ Καπ και δύο Διηπειρωτικά Κύπελλα. Το 2003, ανέλαβε την αρχηγία του συλλόγου μέχρι και την αποχώρηση του το 2010. Το 2001 ήταν δεύτερος στην ψηφοφορία για την ανάδειξη του κορυφαίου ποδοσφαιριστή της χρονιάς στην Ευρώπη (Χρυσή Μπάλα), ενώ ήταν και τρίτος καλύτερος στον κόσμο στο διαγωνισμό της ΦΙΦΑ. Ήταν ο πρώτος ποδοσφαιριστής που πέτυχε 50 τέρματα στο Τσάμπιονς Λιγκ (σε αγώνα κατά του Ολυμπιακού το 2005) και επίσης ο πρώτος που ξεπέρασε το φράγμα των 100 συμμετοχών στη διοργάνωση. Ακόμα ήταν ο πρώτος που σκόραρε σε δύο τελικούς της κορυφαίας διασυλλογικής Ευρωπαϊκής διοργάνωσης (2000, 2002). Είναι ο δεύτερος σε συμμετοχές παίκτης στην ιστορία του ισπανικού πρωταθλήματος πρώτης κατηγορίας, ενώ είναι και πέμπτος σκόρερ με 229 γκολ, δεύτερος δε Ισπανός πίσω από τον Τέλμο Θάρρα.
Μετακόμισε στην Σάλκε το 2010, όπου μαζί της κατέκτησε το Κύπελλο Γερμανίας, το Γερμανικό Σούπερ Καπ ενώ οδήγησε την γερμανική ομάδα στα ημιτελικά του Τσάμπιονς Λιγκ το 2011. Το 2012, μετακόμισε στο Κατάρ για λογαριασμό της Αλ Σαντ κατακτώντας το πρωτάθλημα και το κύπελλο της χώρας. Έκλεισε την καριέρα του το 2015 στην Νιου Γιορκ Κόσμος. Κλείνοντας την καριέρα ήταν πρώτος σκόρερ του Κυπέλλου Πρωταθλητριών Ευρώπης / Τσάμπιονς Λιγκ με 71 τέρματα.
Υπήρξε μέλος της εθνικής ομάδας ανδρών της χώρας του, με την οποία συμπλήρωσε 102 συμμετοχές ενώ ήταν και ο πρώτος σκόρερ μέχρι το 2011, με 44 γκολ. Αγωνίστηκε με τους Φούριας Ρόχας σε τρία Παγκόσμια Κύπελλα (1998, 2002, 2006) και δύο Ευρωπαϊκά πρωταθλήματα (2000, 2004). Με την ομάδα των νέων U21 ήταν στον τελικό του Ευρωπαϊκού Πρωτάθληματος το 1996, σκοράροντας στον αγώνα εναντίον της Ιταλίας, γεγονός που δεν ήταν αρκετό για τον τίτλο.
Στις 15 Οκτωβρίου του 2015, ανακοίνωσε την αποχώρησή του, από την ενεργό δράση. Κατά τη διάρκεια της σταδιοδρομίας του συμμετείχε σε 1.065 επίσημες συναντήσεις χωρίς να δεχτεί ποτέ κόκκινη κάρτα και σημείωσε 462 τέρματα.
Τίτλοι
Ρεάλ Μαδρίτης Σάλκε 04 Αλ Σαντ Κόσμος Νέας Υόρκης Ισπανία
Εξωτερικοί σύνδεσμοι
Κατηγορία:Ισπανοί ποδοσφαιριστές Κατηγορία:Ποδοσφαιριστές Ρεάλ Μαδρίτης Κατηγορία:Ποδοσφαιριστές ΦΚ Σάλκε 04 Κατηγορία:Επιθετικοί ποδοσφαιριστές Κατηγορία:Ποδοσφαιριστές Παγκοσμίου Κυπέλλου 2006 Κατηγορία:Ποδοσφαιριστές Παγκοσμίου Κυπέλλου 2002 Κατηγορία:Ποδοσφαιριστές Ευρωπαϊκού Πρωταθλήματος 2004 Κατηγορία:Ποδοσφαιριστές Ευρωπαϊκού Πρωταθλήματος 2000 Κατηγορία:Ποδοσφαιριστές Παγκοσμίου Κυπέλλου 1998 Κατηγορία:Ποδοσφαιριστές Πριμέρα Ντιβιζιόν Κατηγορία:Ποδοσφαιριστές Μπούντεσλιγκα Κατηγορία:Ποδοσφαιριστές Αλ Σαντ Κατηγορία:Ποδοσφαιριστές ολυμπιακής ομάδας Ισπανίας Κατηγορία:Ποδοσφαιριστές Εθνικής Ισπανίας Κ18 Κατηγορία:Ποδοσφαιριστές Εθνικής Ισπανίας Κ20 Κατηγορία:Ποδοσφαιριστές Εθνικής Ισπανίας Κατηγορία:Ποδοσφαιριστές Εθνικής Ισπανίας Κ21 Κατηγορία:Ποδοσφαιριστές Ρεάλ Μαδρίτης Καστίγια Κατηγορία:FIFA 100 Κατηγορία:Ποδοσφαιριστές Σεγούντα Ντιβιζιόν Β Κατηγορία:Ισπανοί ποδοσφαιριστές στο εξωτερικό Κατηγορία:Παίκτες νικητές ΟΥΕΦΑ Τσάμπιονς Λιγκ Κατηγορία:Ποδοσφαιριστές Πρωταθλήματος Κατάρ Κατηγορία:Ξένοι ποδοσφαιριστές στη Γερμανία Κατηγορία:FIFA Century Club Κατηγορία:Ξένοι ποδοσφαιριστές στο Κατάρ Κατηγορία:Κορυφαίοι σκόρερ του ΟΥΕΦΑ Τσάμπιονς Λιγκ Κατηγορία:Ποδοσφαιριστές Ρεάλ Μαδρίτης Γ
Ντόρις Κούνστμανν
Η Ντόρις Κούνστμανν (γερμ. Doris Kunstmann 1944) είναι Γερμανίδα ηθοποιός.Έχει λάβει μέρος σε πολλές ταινίες της τηλεόρασης και του κινηματογράφου, αλλά με σε τηλεοπτικά σίριαλ. Βραβεύτηκε το 1975 με την Χρυσή Κάμερα.
Βιογραφία
Γεννήθηκε στις 22 Οκτωβρίου 1944 στο Αμβούργο. Πατέρας της ήταν ο παραγωγός Γκέοργκ Τις και μητέρα της η ηθοποιός και γραφίστας Έρικα Κούντσμανν. Αρχικά μεγάλωσε με τους παππούδες της και στη συνέχεια παρακολούθησε το οικοτροφείο της Βόρειας Θάλασσας στο Σανκτ Πέτερ Όρντινγκ. Ενδιαφέρθηκε για την υποκριτική σε μικρή ηλικία και μετά την αποφοίτησή της από το γυμνάσιο, με τη συμβουλή του ηθοποιού Γιόζεφ Όφφενμπαχ εκπαιδεύτηκε στο δραματικό στούντιο Hildburg Frese στο Αμβούργο.
Παραπομπές
Κατηγορία:Γερμανίδες ηθοποιοί κινηματογράφου Κατηγορία:Γερμανίδες ηθοποιοί τηλεόρασης
Βενζοδιαζεπίνη
thumb|right|Η γενική χημική δομή των βενζοδιαζεπινών Οι βενζοδιαζεπίνες αποτελούν μια κατηγορία φαρμάκων με ηρεμιστικές, υπνωτικές, αγχολυτικές, αντισπασμωδικές, αναισθητικές και μυοχαλαρωτικές ιδιότητες. Χρησιμοποιούνται συχνά για να προσφέρουν ανακούφιση σύντομης διάρκειας στις καταστάσεις σοβαρού άγχους ή αϋπνίας.
Χρησιμοποιούνται επίσης για τη θεραπεία των σπασμωδικών κρίσεων και συμβάλλουν στην επαγωγή της αναισθησίας. Η χρήση τέτοιων ουσιών μπορεί να είναι προβληματική μακροπρόθεσμα λόγω ανάπτυξης ανοχής και μπορεί να προκαλέσουν εξάρτηση, σωματική και ψυχική. Οι βενζοδιαζεπίνες δεν είναι αγωνιστές των GABA υποδοχέων (γ-αμινοβουτυρικό οξύ), δηλαδή δεν προκαλούν οι ίδιες ενεργοποίηση τους, αλλά αλλοστερικοί διαμορφωτές τους, δηλαδή μεταβάλλουν την δράση τους συνδεόμενες σε διαφορετικό μέρος του νευρώνα (βενζοδιαζεπινικός υποδοχέας). Έτσι αυξάνουν την διαπερατότητα των ιόντων χλωρίου στους GABAεργικούς νευρώνες, αυξάνοντας την δραστικότητα των πραγματικών αγωνιστών. Οι βενζοδιαζεπίνες επιδρούν κυρίως στην υποομάδα α των GABA υποδοχέων.
Λόγω της αποτελεσματικότητάς τους και του μειωμένου αριθμού παρενεργειών, σε σύγκριση με τα βαρβιτουρικά, οι βενζοδιαζεπίνες έχουν καθιερωθεί ως το επιλεγμένο φάρμακο για τη θεραπεία των διαταραχών που οφείλονται στο άγχος και την αϋπνία.
Η δομή των βενζοδιαζεπινών αποτελείται από έναν αρωματικό δακτύλιο (βενζολικό) και από έναν διαζεπινικό δακτύλιο που αποτελείται από επτά άτομα: πέντε άτομα άνθρακα και δυο αζώτου με μια φαινυλική ρίζα στη θέση 5.
Χρήσεις στην ιατρική
Οι βενζοδιαζεπίνες έχουν ηρεμιστικές, υπνωτικές, αγχολυτικές, αντισπασμωδικές, μυοχαλαρωτικές και αναισθητικές δράσεις, οι οποίες είναι χρήσιμες για διάφορες ενδείξεις, όπως στην εξάρτηση από αλκοόλ, στις επιληπτικές κρίσεις, στο άγχος, στη διαταραχή πανικού, στην ανησυχία και στην αυπνία. Οι περισσότερες χορηγούνται από του στόματος, ωστόσο μπορούν να χορηγηθούν ενδοφλέβια, ενδομυικά ή από το ορθό. Γενικά οι βενζοδιαζεπίνες είναι καλά ανεκτές και είναι ασφαλή και αποτελεσματικά φάρμακα για μικρό χρονικό διάστημα χορήγησης, σε μεγάλη ποικιλία ενδείξεων. Μπορεί να αναπτυχθεί ανοχή στα αποτελέσματά τους και υπάρχει ο κίνδυνος της ανάπτυξης εξάρτησης, και σε περίπτωση διακοπής μπορεί να δημιουργηθεί σύνδρομο στέρησης. Αυτοί οι παράγοντες, σε συνδυασμό με άλλες πιθανές δευτερεύουσες δράσεις έπειτα από παρατεταμένη χρήση, όπως ψυχοκινητική και γνωστική βλάβη, καθώς και διαταραχές της μνήμης, περιορίζουν τη μακροχρόνια χρήση τους. Τα αποτελέσματα από τη μακροχρόνια χρήση ή κατάχρηση των βενζοδιαζεπινών περιλαμβάνουν την τάση να προκαλούν ή να επιδεινώνουν γνωστικά ελλείμματα, την κατάθλιψη ή το άγχος.
Διαταραχή πανικού
Οι βενζοδιαζεπίνες είναι αποτελεσματικές, καλά ανεκτές και δρουν άμεσα όσον αφορά την αγχολυτική τους δράση. Για αυτό το λόγο χρησιμοποιούνται συχνά για την αντιμετώπιση του άγχους που σχετίζεται με τη διαταραχή πανικού. Ωστόσο, υπάρχουν διαφωνίες σχετικά με τη μακροχρόνια χρήση των βενζοδιαζεπινών στη διαταραχή πανικού. Οι απόψεις κυμαίνονται από αυτές που υποστηρίζουν ότι δεν είναι αποτελεσματικές σε μακροχρόνια χρήση και ότι θα πρέπει να χορηγούνται μόνο σε περιπτώσεις ανθεκτικές στη θεραπεία, σε αυτές που υποστηρίζουν ότι είναι το ίδιο αποτελεσματικές σε μακροχρόνια χρήση με τους εκλεκτικούς αναστολείς επαναπρόσληψης σεροτονίνης (SSRIs).
Οι βενζοδιαζεπίνες συνήθως χορηγούνται από του στόματος, ωστόσο σε περιπτώσεις κρίσεων πανικού η λοραζεπάμη και η διαζεπάμη μπορούν να χορηγηθούν και ενδοφλεβίως.
Γενικευμένη αγχώδης διαταραχή
Οι βενζοδιαζεπίνες είναι αποτελεσματικές στην βραχυχρόνια αντιμετώπιση της γενικευμένης αγχώδους διαταραχής (ΓΑΔ), αλλά δεν έχουν κάποιο αποτέλεσμα στη γενικότερη μακροχρόνια αντιμετώπισή της.
Αϋπνία
Οι βενζοδιαζεπίνες είναι χρήσιμες στη βραχύχρονη αντιμετώπιση της αϋπνίας. Η χρήση τους δεν πρέπει να παρατείνεται πέραν των 2 με 4 εβδομάδων, για να αποφευχθεί η πιθανότητα ανάπτυξης εξάρτησης. Είναι προτιμότερο να χρησιμοποιούνται διακεκομμένα και στη χαμηλότερη αποτελεσματική δόση. Βελτιώνουν τα προβλήματα που σχετίζονται με τον ύπνο, μειώνοντας το χρονικό διάστημα μέχρι την έλευση του ύπνου και αυξάνοντας το συνολικό χρόνο του ύπνου.
Ταξινόμηση με βάση τον χρόνο ημιζωής
Το πιο κοινό σύστημα ταξινόμησης των βενζοδιαζεπινών είναι με βάση τον χρόνο ημιζωής τους (μεταξύ παρενθέσεων η εμπορική ονομασία που χρησιμοποιείται περισσότερο):
Βενζοδιαζεπίνες με μακρό χρόνο δράσης
Ημιζωή μεγαλύτερη των 30 ωρών:
Βενζοδιαζεπίνες με μέσο χρόνο δράσης
Ημιζωή μεταξύ 20 και 30 ωρών:
Βενζοδιαζεπίνες με σύντομο χρόνο δράσης
Ημιζωή μικρότερη των 20 ωρών:
Βενζοδιαζεπίνες με πολύ σύντομο χρόνο δράσης
Ημιζωή από 1 έως 7 ώρες:
Θεραπευτικές ενδείξεις και ανεπιθύμητες ενέργειες
Οι βενζοδιαζεπίνες παρουσιάζουν διάφορες κοινές θεραπευτικές ενδείξεις:
Οι θεραπευτικές ενδείξεις οφείλονται στην ικανότητα των βενζοδιαζεπινών να αυξάνουν τη μετάδοση του GABA. Όλες οι βενζοδιαζεπίνες προκαλούν όλες αυτές τις θεραπευτικές ενέργειες, αν και μεταξύ των μορίων των βενζοδιαζεπινών υπάρχουν διαφορές στο βαθμό που επιδρούν. Επομένως, δεν υπάρχουν για παράδειγμα μόρια με επίδραση μόνο μυοχαλαρωτική, αλλά μόρια με επίδραση κυρίως μυοχαλαρωτική και σε κάπως μικρότερο βαθμό με τις υπόλοιπες επιδράσεις.
Οι ανεπιθύμητες ενέργειες παρουσιάζονται συνήθως ως μια ενίσχυση των θεραπευτικών ενεργειών. Οι πιο συχνές ανεπιθύμητες ενέργειες που έχουν αναφερθεί είναι οι εξής:
Μίδας
Στην ελληνική μυθολογία, ο Μίδας ήταν βασιλιάς της Φρυγίας. Ήταν γνωστός για την ικανότητά του να μετατρέπει σε χρυσάφι οτιδήποτε άγγιζε. Ο Ηρόδοτος γράφει ότι είχε αφιερώσει έναν θρόνο στους Δελφούς πριν από τον Γύγη, δηλαδή λίγο πριν ή λίγο μετά το 700 π.Χ. Ήταν γιος του Γόρδιου, ενός φτωχού αγρότη, απογόνου του μακεδονικού βασιλικού γένους των Βριγών που μετανάστευσε στη Μικρά Ασία και έγινε βασιλιάς του Γορδίου ή Γορδίειου, παλιάς πρωτεύουσας της Φρυγίας στον άνω ρου στον ποταμού Σαγγάριου. Ανέβηκε στο θρόνο επειδή επιβεβαίωσε το χρησμό του Μαντείου, που έλεγε ότι ο μελλοντικός βασιλιάς θα ερχόταν πάνω σε ένα κάρο. Στο ζυγό του κάρου αυτού υπήρχε ένα σχοινί δεμένο σε κόμπο το οποίο έκοψε ο Μέγας Αλέξανδρος, όταν πήγε στο Γόρδιο. Γυναίκα του Μίδα ήταν η Ερμοδίκη ή Δημοδίκη, κόρη του Αγαμέμνονα, βασιλιά της αιολικής Κύμης. Ο Μίδας φημιζόταν για τη σοφία, την ευσέβεια και τα πλούτη του. Ήταν μεταξύ εκείνων που θέσπισαν τη λατρεία της θεάς Κυβέλης. Στα μέσα του 7ου αιώνα π.Χ. οι Κιμμέριοι εισέβαλαν στη Φρυγία και κατέλυσαν το βασίλειο του Μίδα, ο οποίος από τη λύπη του αυτοκτόνησε. Όταν οι Φρύγες εξεδίωξαν τους Κιμμέριους, έφτιαξαν τον τάφο του Μίδα ανάμεσα στον Πρυμνησό και το Μίδαιο. Πάνω στον τάφο υπάρχει μία επιγραφή σε γλώσσα συγγενή με την ελληνική όπου αναφέρεται το όνομα του Μίδα. Επίσης τον λάτρευαν ως γιό της θεάς Κυβέλης.
Το άγγιγμα του Μίδα
Ο Ηρόδοτος γράφει για τον Μίδα ότι είχε έναν κήπο στην κοιλάδα κάτω από το όρος Βέρμιο με εξηντάφυλλα τριαντάφυλλα εξαιρετικής ευωδίας και με μια πηγή με δροσερό νερό, το οποίο ο Μίδας ανακάτεψε με κρασί και το πρόσφερε στον Σειληνό, θεότητα του κρασιού και συγγενή του Διονύσου, τον οποίο φιλοξενούσε επί δέκα μέρες. Ήθελε να τον μεθύσει για να μάθει τα μυστικά της σοφίας του. Οι Φρύγες έχουν έναν παρόμοιο μύθο όπου η πηγή τοποθετείται στο Θύμβριο της Φρυγίας, αναφέρουν δε ότι όταν ο Σιληνός αποκάλυψε τα μυστικά του στον Μίδα, εκείνος την ενδέκατη μέρα τον οδήγησε κοντά στο Διόνυσο. Ευχαριστημένος ο θεός του είπε ότι μπορούσε να ζητήσει οποιαδήποτε ανταμοιβή. Ο Μίδας ζήτησε να μετατρέπεται σε χρυσάφι οτιδήποτε άγγιζε. Αρχικά ο Μίδας απέκτησε μεγάλη δύναμη από την ικανότητά του αυτή, αργότερα όμως κατανόησε τη λανθασμένη επιλογή του, όταν, ακόμα και το φαγητό που έτρωγε, γινότανε χρυσάφι, και παρακάλεσε το Διόνυσο να τον απαλλάξει από αυτό. Ακολουθώντας τη συμβουλή του θεού, ο Μίδας πήγε στον ποταμό Πακτωλό και με το που άγγιξε τα νερά, η δύναμή του πέρασε στον ποταμό και από τότε ο ποταμός Πακτωλός ανέβλυζε χρυσάφι.
Τα γαϊδουρινά αυτιά
Κάποτε, ο Πάνας είχε το θράσος να συγκρίνει τον εαυτό του σε μουσική ικανότητα με τον Απόλλωνα κι έτσι αποφάσισαν να αναμετρηθούν. Κριτής μπήκε ο Τμώλος και στην αναμέτρηση έτυχε να είναι παρών και ο Μίδας. Ο Πάνας έπαιξε μουσική με τον αυλό του και ο Απόλλων με τη λύρα του. Ο Τμώλος μεμιάς έδωσε τη νίκη στον Απόλλωνα, αλλά ο Μίδας δε συμφώνησε κι έτσι ο Απόλλων του «χάρισε» ένα καινούριο ζευγάρι από αυτιά γαϊδάρου για να ακούει καλύτερα την επόμενη φορά.
Ο βασιλιάς Μίδας ντρεπόταν πολύ για τα αυτιά του και προσπάθησε να τα κρύψει με ένα σκούφο. Το μυστικό του φυσικά γνώριζε μόνο ο κουρέας του, ο οποίος όμως επειδή δεν άντεξε, πήγε σ' ένα χωράφι, έσκαψε ένα λάκκο και ψιθύρισε την ιστορία. Μετά σκέπασε το λάκκο με χώμα, κι έφυγε. Στο χώμα όμως φύτρωσαν καλάμια, τα οποία άρχισαν να διαδίδουν την ιστορία με το φύσημα του ανέμου, ότι δηλαδή ο βασιλιάς Μίδας είχε γαϊδουρινά αυτιά, κι έτσι όλοι μάθανε για το πάθημά του. Την ιστορία αυτή την αναφέρει ο Απολλώνιος ως απόδειξη ότι ο Μίδας κρατούσε από το γένος των Σατύρων.
Δείτε επίσης
Μιδας Μιδας
Γκοντάρ
Το Γκόνταρ (αμχ.: ጎንደር, Λατινικό αλφάβητο: Gondar) είναι μια πόλη που βρίσκεται στη βόρεια Αιθιοπία, 30 χλμ. από τη λίμνη Τάνα. Ο πληθυσμός της υπολογίζεται στους 112.249 κατοίκους.
Εξωτερικοί σύνδεσμοι
Κατηγορία:Πόλεις της Αιθιοπίας
Χαραυγή Κοζάνης
Για οικισμούς με το ίδιο όνομα δείτε το λήμμα: Χαραυγή (αποσαφήνιση)
Γεωγραφία - Ιστορία
Η Χαραυγή είναι ένα από τα χωριά της ευρύτερης περιοχής των λιγνιτωρυχείων της ΔΕΗ, όπως η Καρδιά, η Εξοχή, ο Κλείτος και ο Κόμανος, που έγινε αναγκαστική μετακίνηση των κατοίκων του σε νέα τοποθεσία (Νέα Χαραυγή) εξαιτίας της επέκτασης των εδαφών εξόρυξης. Βρίσκεται βορειοδυτικά της Κοζάνης και νοτιοανατολικά της Πτολεμαΐδας, στην άκρη εύφορου κάμπου, τον οποίο ως τη δεκαετία του ΄50 κάλυπτε το έλος Σαριγκιόλ (Κίτρινη Λίμνη). Την περίοδο της τουρκοκρατίας ονομαζόταν Τζουμάς και έτσι αναφέρεται το 1918 να ορίζεται έδρα της ομώνυμης κοινότητας. Το 1928 μετονομάστηκε σε Αμύγδαλα και το 1961 τελικά σε Χαραυγή. Σύμφωνα με το σχέδιο Καλλικράτης, μαζί με τη Νέα Χαραυγή αποτελούν την τοπική κοινότητα Χαραυγής που υπάγεται στη δημοτική ενότητα Ελλησπόντου του δήμου Κοζάνης και σύμφωνα με την απογραφή 2011 έχει πληθυσμό 6 κατοίκους.
Εξωτερικοί σύνδεσμοι
Κατηγορία:Χωριά του νομού Κοζάνης Κατηγορία:Δήμος Κοζάνης
Κυβέρνηση Ανδρέα Παπανδρέου 1985
Η (2η) Κυβέρνηση Ανδρέα Παπανδρέου 1985 (Ιούνιος 1985 - Ιούλιος 1989) ανέλαβε την εξουσία μετά τη δεύτερη συνεχόμενη νίκη του ΠΑΣΟΚ στις βουλευτικές εκλογές της 2ας Ιουνίου 1985.
Το 1986 η κυβέρνηση προχώρησε σε συνταγματική αναθεώρηση, με στόχο κυρίως την μείωση των υπερ-εξουσιών του Προέδρου της Δημοκρατίας, με παράλληλη ενίσχυση των Πρωθυπουργικών εξουσιών.
Ανασχηματισμός 26ης Ιουλίου 1985
Με τον νόμο 1558/1985 - «Κυβέρνηση και κυβερνητικά όργανα» - που τέθηκε σε ισχύ από την 26η Ιουλίου 1985, αναδιαρθρώθηκε και πάλι ο κυβερνητικός τομέας. Συγκεκριμένα, και όσον αφορά τα συλλογικά κυβερνητικά όργανα, στα ήδη υπάρχοντα ΚΥ.ΣΥΜ. και ΚΥ.Σ.Ε.Α, προστέθηκε και το Α.Σ.Ο.Π. (Ανώτατο Συμβούλιο Οικονομικής Πολιτικής), το οποίο αποφάσιζε για την οικονομική πολιτική της κυβέρνησης καθώς και την εφαρμογή αυτής. Στο Συμβούλιο αυτό εκτός του Πρωθυπουργού και των αρμόδιων Υπουργών, συμμετείχε και ο εκάστοτε Διοικητής της Τράπεζας της Ελλάδας. Επίσης, σχηματίστηκε η Ε.Τ.Ε. (Επιτροπή Τιμών και Εισοδημάτων) η οποία αποφάσιζε, συντόνιζε και έλεγχε την εισοδηματική πολιτική της κυβέρνησης.
Υπό την άμεση εποπτεία του Πρωθυπουργού, με τον νέο νόμο υπήχθησαν το Πολιτικό του Γραφείο, η Γραμματεία του Υπουργικού Συμβουλίου, η Κ.Υ.Π. (Κεντρική Υπηρεσία Πληροφοριών) και η ΚΕ.Ν.Ε. (Κεντρική Νομοπαρασκευαστική Επιτροπή).
Επίσης, συστάθηκαν σαν αυτοτελείς δημόσιες υπηρεσίες οι «Γενικές Γραμματείες» του κάθε υπουργείου καθώς και τρεις θέσεις «Υπουργών άνευ Χαρτοφυλακίου».
Η σύνθεση του υπουργικού συμβουλίου, τα υπουργεία και υφυπουργεία, και η σειρά προβαδίσματος των υπουργών καθορίστηκε ως εξής:
Ανασχηματισμός 25ης Ιουλίου 1986
Στις 24 Απριλίου 1986, η «Γενική Γραμματεία Δημόσιας Τάξης», αναβαθμίστηκε σε Υπουργείο, οπότε στον ανασχηματισμό της 26ης Απριλίου, δημιουργήθηκαν και πάλι δυο ξεχωριστά Υπουργεία ενώ η σειρά κατάταξης των Υπουργείων διαμορφώθηκε ως εξής:
Ανασχηματισμός 22ης Ιουνίου 1988
Στις 19 Αυγούστου του 1988 το «Υπουργείο Βορείου Ελλλάδος», μετονομάστηκε σε «Υπουργείο Μακεδονίας-Θράκης» Η πρόταση για την μετονομασία ανήκε στον αρμόδιο υπουργό, τον Στέλιο Παπαθεμελή, και αφορμή έδωσε η προπαγάνδα του κρατιδίου της «Σοσιαλιστικής Δημοκρατίας της Μακεδονίας» της Γιουγκοσλαβίας, για την ελληνικότητα ή μη της περιοχής.
Στις 2 Ιουνίου 1989 και εν όψει των προγραμματισμένων για τις 18 Ιουνίου βουλευτικών εκλογών, η κυβέρνηση μετατράπηκε σε υπηρεσιακή με τις τοποθετήσεις εξωκοινοβουλευτικών προσώπων, στα αρμόδια υπουργεία και συγκεκριμένα στα:
Αναφορές
1985 Κατηγορία:1985 Κατηγορία:1986 Κατηγορία:1987 Κατηγορία:1988 Κατηγορία:1989
Σινώπιος Κώδικας
Περιεχόμενο και περιγραφή
Περιέχει το κατά Ματθαίον Ευαγγέλιον γραμμένο σε 44 φύλλα περγαμηνής.
Πηγές
Κατηγορία:Χειρόγραφα
Βέλικα (Ντέρβεντα)
Η Βέλικα (σερβικά κυριλλικά: Велика) είναι χωριό της Βοσνίας και Ερζεγοβίνης. Ευρίσκεται εντός του Δήμου της Ντέρβεντα και εντός της Σερβικής Δημοκρατίας της Βοσνίας. Σύμφωνα με τα αποτελέσματα της απογραφής του 2013, αριθμούσε 115 κατοίκους.
Κατανομή του πληθυσμού ανά εθνότητα (1991)
Το 1991, το χωριό αριθμούσε 213 κατοίκους, οι οποίοι ήσαν κατανεμημένοι ως κάτωθι :